АҞӘА, нанҳәа 27 – Sputnik. Аԥснытәи абоксерцәа аԥхьахәтә ҭыԥқәа жәба ааныркылеит, нанҳәа 23-26 рзы Риазантәи аобласт аҟны Урыстәыла афырхаҵа Алексеи Буриличев игәалашәаразы имҩаԥгаз Урыстәылазегьтәи атурнир аҟны. Абри атәы аанацҳауеит Аԥсны аҳәынтқарратә аспорт хеилак.
Аԥсны ахьӡала иқәгылеит жә-ҩык абоксерцәа Аҟәантәи, Агәыӡерантәи, Гагрантәи.
Атурнир аихшьаалақәа рыла, аԥсуа спортсменцәа ԥ-шьҩык аԥхьахәтә ҭыԥқәа ирыԥсахеит, х-ҩык аҩбатәи, ҩыџьа ахԥатәи аҭыԥқәа.
Актәи аҭыԥқәа ааныркылеит Агәыӡератәи аспортсменцәа Грант Касиани Дауҭ Гындиеи, Аҟәатәи аспортсменцәа Инал Кәарҷиеи Баграт Ҭаниеи.
Аҩбатәи аҭыԥқәа ирыԥсахеит Гагратәи абоксерцәа Давид Ҵколиа, Ренат Бениа, Галуст Арзуманиан.
Ахԥатәи аҭыԥқәа ааныркылеит Данил Кәыҵниа Агәыӡерантәи, Қьамал Возба Аҟәантәи.
Аспортсменцәа азыҟарҵоит Елезбар Џьологәуа, Едгар Криа, Иракли Ҵурҵумиа, Едуард Депилиан. Аԥнытәи акоманда мҩаԥигон аӡбаҩ актәи аҩаӡара змоу Матевос Макртычиан.
АҞӘА, цәыббра 25 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 370-ҩык Аԥсны ауааԥсыра, урҭ рахьтә 88-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз ҩыџьа апациентцәа рыԥсҭазаара иалҵит: 1958 шықәсазы ииз ахаҵеи 1936 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 42-а, рҭагылазаашьа бааԥсуп ааҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 64-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>
Ажьицәа-абџьарҟаҵаҩцәа рфестиваль Аԥсны раԥхьаӡа акәны еиҿыркааит. Уи цәыббра 24-26 рзы имҩаԥыслоит аетнопарк "Аԥсны" аҿы. Уи рхы аладырхәырц иааит аҭыԥантәиқәа рыдагьы, Иакутиа, Брест, Белгород, Маиҟәаԥ ақалақьқәа рҟынтәи аҟазацәагьы.
Хымш ирылагӡаны ажьицәа аиха дырҭәалоит, дамасктәии амоизака иаҩызоуи аџыр ҟарҵалоит, аԥсуа ҳәызбақәа, аҿыбџьар, ахҿақәа. Урҭ зегьы реиҳарак излырхуа Бырзышьха иҵхны илбааргаз 300 килограмм иҟоу аихамаден ауп.
Амаден аихамаҭәа алырхырц азы идыргылеит аихаӡырҭақәа ҩба, 1200 градус рҟынӡа ашоура ҭарҵоит.
Аҟазацәа рус арманшәаларазы ишьақәдыргылеит афрынақәа жәаба рҟынӡа, урҭ рахьтә ҩба уаанӡа ҳабацәа ишыҟарҵалоз еиԥш ахәы зқәу ацәала аҳауа ҭадыршәшәоит. Егьырҭ рҿы амца агаз ала ма афымцала аҳауа ҭадыршәшәоит.
Афестиваль аҟны зегь реиҳа азҿлымҳара зырҭаз аԥсуа ҳәызба акәхеит. Аҟазауаа шьоукы ргәы иҭоуп арҭ хымш рыҩнуҵҟа ҩба-ҩба, иара инеиҳангьы абџьарҿқәеи, иара убас итрадициатәу аԥсуа хҿақәеи рыҟаҵара.
Афестиваль аҟынтәи афотосахьақәа шәрыхәаԥшыр ҟалоит абра>>